

**R E P U B L I K A H R V A T S K A**

**KRAPINSKO-ZAGORSKA ŽUPANIJA**

**OPĆINA SVETI KRIŽ ZAČRETJE**

**OIB: 18648820219**

**RKP: 37700**

**IBAN: HR0423600001843000007**

# BILJEŠKE UZ FINANCIJSKI IZVJEŠTAJ

**ZA RAZDOBLJE OD 01.01.-31.12.2022.**

1. OBRAZAC PRORAČUN -PR – RAS

Obrazac PR-RAS sadrži sve naplaćene prihode i izvršene rashode od 01.01. do 31.12.2022. godine. Ukupni prihodi su ostvareni u iznosu od 25.300.506,58 kn, a rashodi u iznosu od 18.315.987,44 kn. Razlika između prihoda i rashoda (višak) iznosi 6.984.519,14 kn.

6111 prikazuje prihod po osnovi poreza i prireza na dohodak od nesamostalnog rada koji je u odnosu na prethodno razdoblje veći zbog većeg priljeva sredstava po spomenutoj osnovi zbog više stope poreza koja pripada jedinici lokalne samouprave, ali i promjene načina evidentiranja rasporeda poreza na dohodak sukladno Uputi danoj od strane Ministarstva financija. Isto se u pogledu prihoda od poreza i prireza na dohodak značajnije očituje u sredstvima po osnovi poreza i prireza na dohodak od kapitala (6114) te poreza i prireza na dohodak po godišnjoj prijavi (6115)

6116 sadrži porez i prirez utvrđen u postupku nadzora prethodne godine koji u prethodnom izvještajnom razdoblju nije bio evidentiran

6332 odnosi se na sredstva kapitalne pomoći proračunu iz drugih proračuna, kao rezultat prijavi na objavljene javne pozive Ministarstava, koja su, u odnosu na prethodno razdoblje, veća uslijed evidentiranih sredstva od strane Ministarstva regionalnog razvoja i fondova EU za asfaltiranje nerazvrstanih cesta i izgradnju zgrade dječjeg vrtića te sredstava Ministarstva prostornog uređenja, gospodarstva i državne imovine za potrebe izgradnje novog groblja i sanacije klizišta u naselju Kotarice

6341 prikazuje tekuće pomoći od izvanproračunskih korisnika gdje, za razliku od prethodne izvještajne godine gdje su evidentirana sredstva FZOEU za provođenje projekta pametni gradovi, ove godine nisu evidentirana novčana sredstva

6342 obuhvaća kapitalne pomoći proračunu od izvanproračunskih korisnika koje se u ovom izvještajnom razdoblju odnose na sredstva Županijske uprave za ceste za provođenje zajedničkih kapitalnih, komunalnih i infrastrukturnih projekata. U prethodnom izvještajnom razdoblju sredstva po ovoj osnovi nisu evidentirana.

6382 za razliku od prethodnog izvještajnog razdoblja gdje nisu bila evidentirana sredstva po ovoj osnovi, u izvještajnom razdoblju evidentirana su preostala sredstva Agencije za plaćanje u poljoprivredi ribarstvu i ruralnom razvoju za provedbu projekta izgradnje zgrade dječjeg vrtića, te sredstva za provođenje projekta Dječji park Brezova

6422 sadrži prihode s osnove zakupa i iznajmljivanja imovine koja su u ovom izvještajnom razdoblju manja u odnosu na prethodnu zbog isteka ugovora o najmu s tvrtkom Zagorjegradnja d.o.o.

6424 evidentira se prihod s osnove naknada za ceste gdje evidentiramo novčana sredstva sukladno sudskoj presudi koja uključuje tvrtku Hrvatski telekom, a odnosi se na naknadu za korištenje trasa nerazvrstanih cesta za telekomunikacijsku infrastrukturu koja je u izvještajnom razdoblju temeljem spomenute sudske presude veća od prethodne godine

6524 sadrži prihode od šumskog doprinosa koja prethodne godine nisu bila evidentirana zbog uplaćenog predujma prethodnih godina

6526 prethodno izvještajno razdoblje evidentirana su sredstva dobivena po osnovi povrata na temelju sklopljenog osiguranja imovine, što nije bio slučaj ove godine rezultat čega su i manje ostvarena sredstva po predmetnom kontu

6531 sadrži prihode od komunalnog doprinosa, koji su u ovom izvještajnom razdoblju manji u odnosu na prethodno zbog manjeg obima novogradnje na području Općine

6631 na ovom kontu evidentirane su tekuće donacije tvrtke Eko.flor plus d.o.o. na temelju sklopljenog Sporazuma o zbrinjavanju (odlagalištu) miješanog komunalnog otpada temeljem kojeg je spomenuta tvrtka pokrivala kompletne troškove zbrinjavanja miješanog komunalnog otpada na odlagalištima Općine Jesenje i Koprivnički Ivanec u 2022. godini

6632 ovdje su sadržane kapitalne donacije od ostalih subjekata unutar općeg proračuna, konkretno kapitalne donacije od Hrvatskih voda za projekt sanacije klizišta i sredstva temeljem potpisanog Sporazuma o zajedničkom ulaganju s Udruženjem obrtnika Općine Sveti Križ Začretje, a koji se odnosi na ulaganja u projekt „Banovina 0-99“. Shodno navedenome bilježimo značajnija sredstva na predmetnom kontu

3211 sadrži rashode za službena putovanja koja su u izvještajnom razdoblju značajnije veća zbog jenjavanja pandemije bolesti COVID-19 koja je bila prisutna u prethodnom razdoblju te tako značajno ograničile službena putovanja

3213 odnosi se na stručno usavršavanje djelatnika koje je znatno veće u izvještajnom razdoblju u odnosu na prethodno zbog gore spomenutih razloga vezano uz pandemiju bolesti COVID-19, ali i sve veće potrebe i želje za educiranjem i usavršavanjem djelatnika

3223 prikazuje troškove energije, odnosno energenata, električne energije i plina koji su uslijed povećanja opće razine cijena, ali i ostalih nepovoljnih uvjeta na tržištu, značajno porasla te je shodno navedenome zabilježen i značajan rast troškova u odnosu na prethodno izvještajno razdoblje uz napomenu da se radila procjena troškova opskrbe pinom budući da račun za mjesece listopad, studeni i prosinac nisu zaprimljeni do današnjeg dana

3232 odnosi se na troškove usluga tekućeg i investicijskog održavanja prije svega komunalne infrastrukture te su sredstva u izvještajnom razdoblju veća u odnosu na prethodnu godinu zbog povećanih sredstava u planu održavanja komunalne infrastrukture

3233 sadrži troškove promidžbe i informiranja koji su u izvještajnom razdoblju manji u odnosu na prethodno razdoblje zbog činjenice da je prethodne godine proveden projekt za mlade koji je, između ostalog, sadržavao i troškove promidžbe i informiranja javnosti

3237 značajno povećanje u odnosu na prethodno razdoblje zbog troškova odvjetničkih usluga u pozitivno riješenom postupku zastupanja, slučaj s Hrvatskim telekomom vezano uz korištenje pojasa nerazvrstanih cesta za vlastitu mrežnu infrastrukturu

3631 prikazuje tekuće pomoći unutar općeg proračuna, u konkretnom slučaju tekuće pomoći Osnovnoj škole Sveti Križ Začretje za plaću djelatnika za produženi boravak ugovorenu od tekuće godine zbog čega je zabilježen značajniji rast utrošenih sredstava u odnosu na prethodno razdoblje

3673 odnosi se na prijenose proračunskim korisnicima za nabavu nefinancijske imovine koji su u ovom izvještajnom razdoblju znatno niži zbog toga što su prethodne godine doznačena sredstva za izgradnju dječjeg multifunkcionalnog igrališta

3861 zabilježen je manji iznos sredstava u odnosu na prethodno izvještajno razdoblje u dijelu sredstava koji se odnosi na sredstva tvrtki Zagorski vodovod d.d. za sufinanciranje izgradnje vodoopskrbnog sustava

X001 prikazuje se ostvareni višak prihoda poslovanja koji je u odnosu na prethodno izvještajno razdoblje značajno veći zbog povećanih prihoda te u velikom dijelu primljenih sredstava po osnovi prijava na javne pozive i preostala novčana sredstva temeljem prijenosa sredstava EU

7111 evidentiran je prihod od prodaje poljoprivrednog i građevinskog zemljišta. Sredstva po ovoj osnovi nisu bila evidentirana u prethodnom izvještajnom razdoblju.

7211 prodan je stambeni objekt u naselju Štrucljevo te je evidentiran prihod od prodaje stambenih objekata što nije bio slučaj prethodne godine

4213 manje ostvarenje na predmetnom kontu u odnosu na prethodno izvještajno razdoblje zbog manjeg obima radova, konkretno manjeg asfaltiranja nerazvrstavanih cesta

4214 odnosi se na ulaganja u ostale građevinske objekte koji su manji u odnosu na prethodno izvještajno razdoblje, zbog manjeg ulaganja u ostale građevinske objekte, prvenstveno u građevinski objekt u sklopu projekta „Banovina 0-99“

4221 prikazuje ostvarenje koje se odnosi na nabavu uredske opreme i namještaja koje je veće u odnosu na prethodno razdoblje zbog nabave nove uredske opreme i namještaja, konkretno polica za arhivu, protupožarnog ormara i stolica

4226 značajno veće ostvarenje po predmetnom kontu u odnosu na prethodno izvještajno razdoblje zbog nabave glazbene opreme koja je dana na korištenje Osnovnoj školi Sveti Križ Začretje za potrebe odvijanja aktivnosti u sklopu novoosnovane glazbene škole

4262 ostvarena manja sredstva u odnosu na prethodno razdoblje zbog prošlogodišnjeg sudjelovanja Općine u javnom natječaju Fonda za zaštitu okoliša i energetsku učinkovitost preko čega je implementirala programsko rješenje webGIS

X067 ostvareni su značajno veći ukupni prihodi u odnosu na prethodno izvještajno razdoblje zbog već spomenutih porasta općih prihoda te prihoda po osnovi pozitivno ocijenjenih prijava na javne natječaje ministarstava i fondova EU

X004 prikazuje ostvareni ukupan višak prihoda za razliku od ostvarenog manjka prethodne godine koji je rezultat navedenog povećanja ostvarenih ukupnih prihoda kroz godinu

8471 odnosi se na evidentiranje primljenih zajmova od državnog proračuna čije ostvarenje je manje u odnosu na prethodno izvještajno razdoblje zbog veće otplate tokom godine

5471 prikazuje sredstva otplate glavnice primljenih zajmova od državnog proračuna po osnovi nedostajućih sredstava povrata poreza na dohodak te po osnovi odgođenih plaćanja poreza na dohodak tokom godine koje je veće u odnosu na prethodno razdoblje

X005 za razliku od prethodnog izvještajnog razdoblja u kojem je ostvaren manjak prihoda i primitaka, ove godine zabilježen je višak prihoda i primitaka

X006 ostvaren je značajno veći višak prihoda i primitaka raspoloživ u sljedećem razdoblju u odnosu na prethodno razdoblje zbog već spomenutog povećanja ukupnih prihoda nad ukupnim rashodima te ostvarenog viška iz prethodnih godina

11P prikazuje stanje novčanih sredstava na početku izvještajnog razdoblja koje je znatno manje od onog prethodne godine zbog vremena priljeva novčanih sredstava te dinamike trošenja istih tokom prethodne godine

11-dugov značajno veći priljev novčanih sredstava u izvještajnom razdoblju u odnosu na prethodno uslijed već prethodno spomenutih povećanja prihoda

11K odnosi se na stanje novčanih sredstava na kraju izvještajnog razdoblja koje je osjetno veće u odnosu na prethodnu godinu zbog povećanih prihoda, odnosno priljeva novčanih sredstava, ali i zbog manjeg trošenja tokom godine kao mjera uštede i opreza prilikom nestabilnih i neizvjesnih uvjeta na tržištu

37223 obuhvaća socijalne pomoći koje se odnose na stanovanje te su one u izvještajnom razdoblju veće u odnosu na prethodno razdoblje prvenstveno zbog pomoći jednoj obitelji oko sanacije cjelokupnog krovišta na obiteljskoj kući

1. OBRAZAC BILANCA STANJA

B001 vrijednost imovine na kraju godine se povećala za ulaganja i nabavu imovine u toku godine

0211 prikazuje vrijednost stambenih objekata koji u odnosu na prethodno razdoblje nisu evidentirani, odnosno isknjiženi su iz imovine nakon provedene prodaje

0226 značajnije povećanje u odnosu na prethodno izvještajno razdoblje zbog nabave glazbene opreme dane na korištenje Osnovnoj školi Sveti Križ Začretje za potrebe provođenja aktivnosti u sklopu novootvorene glazbene škole

1112 prikazuje stanje novčanih sredstava na kraju izvještajnog razdoblja koje je znatno veće u izvještajnom razdoblju u odnosu na prethodno zbog povećanih prihoda, odnosno priljeva novčanih sredstava, ali i zbog manjeg trošenja tokom godine kao mjera uštede i opreza prilikom nestabilnih i neizvjesnih uvjeta na tržištu

B003 vrijednost obveza i vlastitih izvora povećana je u odnosu na prethodno razdoblje kao rezultat nastalih obveza i povećanja vrijednosti vlastitih izvora kroz ulaganja u postojeću infrastrukturu i nabavu nove

232 odnosi se na obveze za materijalne rashode koji su veći u odnosu na prethodno razdoblje, u najvećem dijelu, zbog povećanja sijena energenata, ali i ostalih materijalnih troškova

9221 prikazuje ostvareni višak prihoda koji je znatno veći u odnosu na prethodno razdoblje zbog već spomenutog povećanja prihoda, ali i zbog određenog opreza u trošenju zbog porasta opće razine cijena i neizvjesnosti tržišta

92212 nakon provedenog postupka korekcije rezultata također prikazuje značajni porast viška prihoda poslovanja u odnosu na prethodnu godinu kao posljedica gore navedenih razloga

92212 prikazuje višak prihoda od nefinancijske imovine koji je rezultat provedenog postupka korekcije rezultata i koji nije bio evidentiran prethodne godine

92223 za razliku od prethodne godine kada nije bilo ostvarenja manjka primitaka od financijske imovine, ove godine kao rezultat provedenog postupka utvrđivanja i korekcije rezultata, bilježimo manjak primitaka od financijske imovine

1. OBRAZAC P-VRIO

9151 iskazan je otpis i isknjižene neproizvedene dugotrajne imovine kao rezultat prodaje stambenog objekta u naselju Štrucljevo, te otpisa potraživanja za koncesijsku naknadu sukladno odlukama općinskog načelnika

1. OBRAZAC OBVEZE

V002 prikazuje povećanje obveza za izvještajno razdoblje koje koja su rezultata poslovanja, provođenja poslovnih aktivnosti i projekata

V004 prikazuje stanje podmirenih obveza u izvještajnom razdoblju koje ukazuje da Općina redovito podmiruje obveze sukladno dospjelosti istih

V006 prikazuje obveze na kraju izvještajnog razdoblja koje se nisu značajno promijenile u izvještajnom razdoblju

V007 odnosi se na stanje dospjelih obveza na kraju izvještajnog razdoblja koje nije značajno te je ono u većini slučajeva dogovoreno na zahtjev dobavljača

V009 odnosi se na stanje nedospjelih obveza gdje se manji dio odnosi na obveze za rashode poslovanja, a veći dio na financijske obveze konkretno za povrat dugoročnog kredita i kratkoročnih beskamatnih zajmova

1. RAS-FUNKCIJSKI

Prikazuje proračun po funkcijskim klasifikacijama gdje u ovom izvještajnom razdoblju u odnosu na prethodno bilježimo značajniji rast kod ulične rasvjete (064) zbog ulaganja u izgradnju nove mreže javne rasvjete, ali i povećani obim i troškove održavanja postojeće javne rasvjete. Također značajni rast bilježimo i kod rashoda za službu kulture (082) gdje je došlo do povećanja cijena energenata za odvijanje aktivnosti u kulturnim zgradama te povećanja odobrenih sredstava za rad udruga u kulturi. Značajniji rast je također evidentiran i kod osnovnoškolskog obrazovanja (0912) koji je nastao uslijed odluke načelnika o podupiranju Osnovne škole Sveti Križ Začretje kroz osiguravanje plaće djelatnika na produženom boravku, te pojedine druge projekte koje škola provodi.

1. SUDSKI SPOROVI

Općina Sveti Križ Začretje nakon ostavinskih rasprava u 2022. godini naslijedila je:

* Kišak Mirko, Vrankovec 47
* Hikec Štefanija, Vrankovec 16
* Kos Franjo, Komor Začretski 15
* Kučko Krešo, Sekirišće 21 A

Kod svih navedenih pokojnika utvrđena su određena dugovanja te postoji potencijalna mogućnost pokretanja sudskih sporova od strane njihovih vjerovnika. Općina Sveti Križ Začretje odgovara za dugove samo u visini vrijednosti naslijeđene imovine.

Sveti Križ Začretje, 14.02.2023.

OSOBA ZA KONTAKT ZAKONSKI PREDSTAVNIK

*Goran Roginić mag. oec Marko Kos dipl. oec*